_:n97079b48838941a4a2816bd0f88723efxb0
<http://schema.org/articleBody>
"Το δικό της αφήγημα για την Κύπρο και τον αιματοβαμμένο Αττίλα θέλησε να προπαγανδίσει η Τουρκία με το σίριαλ «Μια φορά και έναν καιρό στην Κύπρο».\r\nΤον Απρίλιο του 2021 μάλιστα όταν η δραματική σειρά έκανε πρεμιέρα, ο πρόεδρος του Ψευδοκράτους Ερσίν Τατάρ έδωσε το «παρών» στον κινηματογράφο που προβλήθηκε.\r\nΜια ημέρα νωρίτερα, οι εκατοντάδες συντελεστές της υπερπαραγωγής της κρατικής τουρκικής τηλεόρασης TRT, είχαν κάνει «απόβαση» στην Αμμόχωστο.\r\nΗ σειρά είναι ένα απολύτως ερντογανικό αφήγημα για τα όσα προηγήθηκαν του Αττίλα. Μιλούν για συνταγματικά πραξικοπήματακαι σφαγές Τουρκοκυπρίων στο διάστημα μεταξύ 1963 και 1974, που σύμφωνα με τους ίδιους οδήγησαν στην τουρκική εισβολή και κατοχή του νησιού.\r\nΓια να καταλάβει κανείς πόσο η τουρκική κυβέρνηση ήθελε να φτάσει η παραγωγή της κρατικής της τηλεόρασης στο Netflix, αρκεί να δει τους αριθμούς της υπερπαραγωγής. Χρειάστηκαν 6 μήνες προετοιμασίας για τα γυρίσματα. Περίπου 170 συντελεστές και 3.000 κοστούμια. Πέντε φορτηγά μετέφεραν εξοπλισμό στα Κατεχόμενα για τα γυρίσματα. Κατασκευάστηκαν 6 στρατιωτικά οχήματα, 2 τανκς και 600 αντίγραφα όπλων.\r\nΤο σίριαλ παίχτηκε στο πρώτο κανάλι της κρατικής τουρκικής τηλεόρασης και στην Κατεχόμενη Κύπρο για δύο σεζόν. Πουλήθηκε και προβλήθηκε στο Αζερμπαϊτζάν και την Τουρκμενιστάν. Η παραγωγή αν και ήθελε να φτάσει ως το Netflix τελικώς δεν τα κατάφερε. Αντίθετα στη δημοφιλή πλατφόρμα προβλήθηκε το ελληνικό Famagusta, προκαλώντας την έκρηξη της τουρκικής κυβέρνησης.\r\nΤο τουρκικό υπουργείο Εξωτερικών με ανακοίνωση του κάνει λόγο για «μαύρη προπαγάνδα της ελληνοκυπριακής διοίκησης Νότιας Κύπρου».\r\n\r\nΣτην αντεπίθεση ο Κούλλης Νικολάου μετά τον σάλο με το Famagusta: Σε 8 λέξεις «τελείωσε» τους Τούρκους\r\nΟ  Αντιπρόεδρος του κυβερνώντος κόμματος του Ερντογάν άσκησε έντονη κριτική στην μεγάλη παραγωγή του MEGA, «Famagusta», η οποία κέρδισε επάξια μια θέση στη λίστα των προγραμμάτων της διεθνούς πλατφόρμας του Netflix.\r\nΟ Τσελίκ είπε: «Είναι πολύ ανησυχητικό το γεγονός ότι μια σειρά που διαστρεβλώνει την ειρηνευτική επιχείρηση της Κύπρου του 1974 και προπαγανδίζει την ελληνική πλευρά θα μεταδίδεται σε κινηματογραφική πλατφόρμα από τις 20 Σεπτεμβρίου. Δεν μπορούμε να δεχτούμε ότι η παρέμβαση που έφερε την ειρήνη και καθιέρωσε τη δικαιοσύνη γίνεται στόχος της ελληνικής προπαγάνδας μέσω αυτής της σειράς. Η ειρηνευτική επιχείρηση στην Κύπρο, ο ηρωικός Τούρκος στρατιώτης, η ειρήνη και η δικαιοσύνη δεν μπορούν να στοχοποιηθούν».\r\nΚούλλης Νικολάου: Δίνει τη δική του απάντηση στις τούρκικες αντιδράσεις για τη σειρά Famagusta\r\nΤο θέμα αυτό, το οποίο έχει λάβει μεγάλες διαστάσεις, συζήτησε ο Κούλλης Νικολάου στην εκπομπή Summer’s Cool το μεσημέρι της Δευτέρας 2 Σεπτεμβρίου. Με την ευκαιρία ο ηθοποιός μίλησε και για τον γάμο του Αντρέα Γεωργίου με τη Σιμώνη Χριστοδούλου, στον οποίο ήταν και κουμπάρος αλλά και τις τούρκικες αντιδράσεις για τη σειρά Famagusta που μπήκε στο Netflix, μίλησε ο Κούλλης Νικολάου στην εκπομπή Summer’s Cool το μεσημέρι της Δευτέρας 2 Σεπτεμβρίου.\r\n«Κυριαρχούσε η χαρά, η συγκίνηση, η αγάπη. Είναι ένας γάμος που για μένα προσωπικά ήταν σαν να πάντρευα τον μικρό μου αδερφό, τον γιο μου» ανέφερε αρχικά ο Κούλλης Νικολάου για τον γάμο του Αντρέα Γεωργίου.\r\n«Δεν έχει τελειώσει ακόμα ο γάμος, υπάρχει και το after, θα αντέξουμε» είπε σε άλλο σημείο ο Κούλλης Νικολάου.\r\nΟ Κούλλης Νικολάου σχολίασε επίσης και το θέμα που έχει προκύψει με τη σειρά Famagusta μετά τις τουρκικές αντιδράσεις μετά και την είσοδό της στο Netflix.\r\n«Είναι προϊόν μυθοπλασίας και το ξέρει ο θεατής. Όποιος αμφισβητεί τα γεγονότα, το λέω σαν Κούλλης Νικολάου μπορώ να φιλοξενήσω και τον υπουργό Πολιτισμού να έρθει στην Κύπρο και να μιλήσει με τους ανθρώπους που έχουν βιώσει τα γεγονότα.\r\n"
<https://www.athensmagazine.gr/article/tv/703593-xastoyki-netflix-sthn-toyrkia-hthelan-dikaiwsh-me-yperparagwgh-gia-thn-kypro-h-platforma-epelekse-to-famagusta>